
Pentru Misiuni şi Arte 


(„Missionalium rerum“) 


Scrisoarea apostolică a Prea Sfinţifului nostru Stâpân, 
din mila lui Dumnezeu, 


PAPA PIUS XI, 


către Eminenţa Sa Cardinalul Pelru Furosoni Biondi, 
prefeciul sfintei Congregafii ptr. răspândirea credinţei, 


DESPRE EXPOZIŢIA ARTEI CREŞTINE DIN ŢINU 

TURILE MISIUNILOR ŞI DIN BISERICA DE RIT 

ORIENTAL, CE URMEAZĂ SĂ SE ORGANIZEZE IN 
| VATICAN, IN ANUL DOMNULUI 1940. 


E încă în amintirea tuturor succesul Expoziţiei 
Misionare ţinută în Vatican, cu prilejul anului sfânt 
1925. Ea a arătat, de o parte, lămurit, strădaniile mi. 
nunate ale răspânditorilor credinţei ; de altă parte, a dat 
înseşi misiunilor sfinte lumini nouă şi nouă puteri; de 
atunci îşi are începutul Muzeul Misionar Einologic ce 
se păstrează în palatul nostru din Lateran. Noi, cari 
ținem aşa de mult să înaintăm cu neobosită râvnă nu 
numai începuturile acestor crainici ai evangheliei, ci 
şi ştiinţa misionologică, ne-am gândit să întrebuinţăm 
pavilioanele Expoziţiei Presei Catolice, închisă de curând, 
pentru o altă manifestaţie de acest fel, anume pentru 
o Expoziţie a Artei Creştine din ţinuturile misiunilor 
şi din Biserica de rit oriental, care va avea loc în 1940. 
Artele îrumoase, care exprimă geniul tuturor popoare: 
lor şi arată cultura lor, dau Bisericii mijloacele cele 
mai demne şi mai strălucite pentru săvârşirea cultului 
extern. De aceea, noua Expoziţie de artă creştină va 
îi ca o oglindă minunată, în care se vor înfâțişa gu: 
sturile diferitelor popoare şi în care se va putea studia 
pe temeiu de bogată documentare, adaptarea artei 
băştinaşe la cerințele misionare. Această expoziţie va 
dovedi neamurilor spiritul în adevăr catolic al Biseri- 


cei lui Isus Cristos, care respectă patrimoniul artistic 
şi cultural, precum şi legile şi obiceiurile fiecărui po- 
por, întru cât nu sunt potrivnice poruncilor lui Dum” 
nezeu, Biserica, încă din cele mai vechi timpuri, re- 
petă cu S, Pavel că ea nu caută altceva decât suilete 
(II Cor. XII, 14—15) şi că se face tuturor toate (| Cor, 
1Ă, 22). Şi va mai arăta. această expoziţie că ideea 
creştină e neistovit de rodnică şi pe tărâmul acesta 
şi că e în stare ca, ridicându-se deasupra atâtor triste 
zavistii, să aducă în Casa Părintelui Comun, într'o 
uimitoare unitate de spirit, întrupările artistice ale unor 
neamuri atât de deosebite unele de altele, peniru:a - 
aduce lui Dumnezeu închinare de laudă şi de frumue 
seţe. Am fi bucuroşi dacă, cu prilejul acestei noui 
Expoziţii, s'ar ţinea întruniri şi s'ar urmări studiile 


L ştiinţifice de misionologie, de cari am vorbit la închei- 


erea Expoziţiei Misionare din 1925. lar Noi, cari ne 
încredem în înțelepciunea și in râvna Ta, iubitul nostru 
fiu, Te însărcinăm cu organizarea acestei expozijii, - 
având a Te pune, în acest scop, în legătură cu Dele- 
gaţii şi Vicarii Apostolici şi a lua măsurile cele mai 
potrivite pentru a asigura o izbândă deplină. In: ce 
priveşte arta Bisericii Răsărifene vei avea grijă să 
Te sfătueşti cu iubitul nostru fiu Eugen Tisserant, 
Cardinal al Sfintei Biserici Romane, Secretarul Con- 
gregaţiei pentru Biserica aceasta. Vei avea de ase- 
menea grijă să numeşti, la timpul său, un comitet de 
oameni pricepuţi în alegerea şi aranjarea obiectelor 
de artă. In ce priveşte gestiunea economică, ea ră- 
mâne în sarcina comisiunii, care a organizat cu râvnă 
vrednică de laudă Expoziţia ziarelor catolice, afară de 
câteva schimbări potrivite cu nouile împrejurări. Şi 
acum, iubitul nostru fiu, ca o chezăşie a harurilor 
cereşii şi ca o dovadă de bună voinţa noastră, cu 

toată dragostea îți dăm Ție şi tuturor Splaborarorulos 
Tăi Binecuvântarea Apostolică. 

Castelgandolio, 14 Septemvrie 1937, la ezită 
Inalţării Sfintei Cruci, în al 16-lea an al Pontiiicatului 


nostru 
PIUS PP. XI 


Trad. l. G-scu 


Notă. Fiind acum timp suficient, sperăm că se vor lua, 
la moment oportun, măsurile cuvenite pentru a ne prezenta, 
cel puţin de data aceasta, cu toată demnitatea. Participarea 
noastră la Expoziţia Presei din Vatican în anul trecut n'a mul- 
țumit pe nimeni. O voce autorizată a găsit o chiar „mizera- 
bilă“. După ce nu aveam prea mult material de expus, din 
negrija celui însărcinat cu aranjarea expoziţiei noastre, s'a 
pierdut şi ce brumă strânsesem. Alegerea potrivită a persoa- 
nelor trebue să fie garanţia deplină a succesului. 

In adevăr, cine e atât de să- 
rac, încât să nu poată da din 
sărăcia lui un bănuţ, şi cine e 
atât de copleșit de alte lucruri, 
încât să nu poată face o scurtă 
rugăciune către Dumnezeu pen- 


tru propovăduitorii evangheliei? 


Leon XIII, Encici. 


„Sancta Dei civitas“ 














Augustin Lauran 


La 16 Octomvrie a. c. se împlinește un sfert de 
veac dela moartea lui Augustin Lauran, fost abate 
onorar al abației Sf. Augustin, prelat papal, proto- 
notar apostolic, prepozit capitular, unul din cei mai 
de seamă scriifori pe cari i-a avut Biserica noastră. 

Cu acest prilej, e binevenifă o reprivire asupra 
vieții și activității sale. 

Se naște la Petea—Satu-Mare (5. 12. 1844). 
După patru clase secundare făcule la călugării pre- 
inontrei în Oradea, el e frimis să continue la Roma. 
Timp de opt ahi, el e unul din cei mai strălucifi elevi 
ai Colegiului de Proganda Fide. Teza lui de doctor 
în teologie e reținută în biblioteca institutului, cinste 
de cate puține lucrări sunt învrednicite. 

Reîntors acasă preot celibatar, el ocupă cu vred- 
nicie slujbele de: arhivar și registrator, vicenotar, 
asesor, notar consistorial, vicerector seminarial şi 
profesor la școala normală, 

Din 1879 până în 1906 e canonic şi reclor se- 
minarial. Multă vreme e și vicar general. In 1902—3 
ocârmuește eparhia în califate de vicar capitular. În 
anii din urmă i se acordă demnităţile înșirate la în- 
cepul. Moare la 16. 10. 1912. 

Pe lângă această muncă depusă în slujba școlii 
și a administraţiei noastre bisericești, Augustin Lauran 
desvoallă şi o .remarcabilă activitate științifică _lite- 
rară, Presa periodică contimporană, mai ales cea lo- 
cală, remarcă fericitul său debut cu un „carmen sae- 
culare“ în 1877, cu prilejul aniversării centenare a 
întemeierii episcopiei noastre. 

În anul următor el tipăreşte la Oradea manualul 
de religie : „Creștinulu greco-catolicu deprinsu in 
legea sa, manualu catfecheticu și isforicu pentru lu- 
minatorii poporului cu privire specială la istoria des- 
binarii grecesci“. Tiflul acesfei cărți ne amintește 


de faimosul „I! christiano isiruito nella sua legge“ 
al P. Paolo Segneri S. 1. — Partea primă a lucrării : 
explicarea doctrinei creștine e după marele teolog, 
fost profesor al universităţii din Louvain, numi! 
»docfor controversiarum“, trecut nu de mult în şirul 
Sfinților, Robert Bellarmino S. 1. — Partea a 
doua : istoria bisericească e atât după o lucrare. si- 
milară a canonicului de rit latin din Oradea Nogăll 
Jânos, cât și după celebra lucrare a S. Alfons M. 
de Liguori: „Il trionfo della religione“. 

Insemnată e şi lucrarea sa: „Crescerea popo- 
rala, manualu pedagogico-didacticu pentru lumina- 
forii poporului“ (Oradea, 18979). Deși e prelucrarea 
manualului unguresc „Cartea învăţătorilor“ (Tani!Gk 
konyve) de Ignaţie Bdrâny, director de şcoală nor- 
mală, destinată în rândul înfâiu normaliştilor, totuși 
ea are în vedere și alte cercuri, mai cu seamă pe 
preoţi. Ea are acest sugestiv motto din Apostolul 
neamurilor : „Cine nu poartă grijă de ai săi, și mai 
vârtos de cei ai casei sale, de credință s'a lepădat, 
și mai rău este decâ! cel necredincios“ (1 Tim. V, 
8). Partea diniâi e psihologie, a doua didactică (ge- 
nerală şi spăeială), iar în „apendice“, la urmă, isto- 
ria' pedagogiei. Generajiile mai vechi de dascăli, 
cari au întrebuințat aceste manuale, vorbesc cu dra- 
gosfe și recunoștință atât de ele, cât și de autorul lor. 

Nu sunt lipsite de interes nici publicaţiile lui în 
ungureşte. Mai ales cele polemice. El e unul din cei 
mai bine pregăfiți pentru 'asemenea Iucrări. Recen- 
sând una din aceste lucrări „Monitorul bisericesc“ 
[Egyhdzi Kozlonyl din Buda- Pesta (4. 4. 1889) ad- 
miră logica, vastele cunoștințe juridice și verva po- 
lemică a autorului. 

Iată aceste lucrări : „Sfânta Unire“, 1885; „Che- 
sfiuni contimporane de politică bisericească“, 1887 ; 

„Biserica și Sfatul“, 1858; „Sfânta Unire comparată 
cu Schisma“, 1858; „Situaţia noastră politică bise- 
ricească“, 18989; „Ce a devenit Lingaria catolică ?“, 
1890 ; „Politica noastră bisericească“, 1891. 
Invinuirea de căpetenie ce o aduceau lingurii 
catolici Românilor uniţi era că aceștia fin morjiș la 
limba şi naționalitatea lor. Nu putem alifel, răspunde 
Augustin Lauran în numele lor. Limba românească e 
o limbă sfântă, unica limbă vie canonizată de Biserica 


Romei. In acest scop, el aduce texte convingătoare din : 


decrefele și enciclicele papale, mai cu seamă din 
bulla „Ecclesiam Christi“, prin care Papa Pius LX 
înființează mitropolia de Alba-Iulia şi Făgăraș, având 
reședinfa le Blaj şi episcopiile sufragane la Oradea, 
Gherla şi Lugoj, toate cu limbă liturgică românească. 
Exasperal de aceste argumente, scriitorul catolic 
maghiar Szalay Păl | Rusztikus] în lucrarea sa „Gya- 
korlati Ethnologia“ p. 35 exclamă: „Acuma înţele- 
gem, de ce pot să fie după Saşii şi Slovacii pro- 
festanți, Românii uniţi cei mai îndârjiți în rezerva 
lor şi cei mai îndrăzneţi la atac; de ce mai cu 
seamă în unele cercuri ale lor e mai puțină dragoste 
faţă de noi, decât chiar la neunifi“. 

In revista „keligio“ din Buda- Pesta (12. 9. 1835) 
același scriitor spune chiar că: „Llnirea la ei [la 
Români| din punct de vedere naţional maghiar nu 
pare de loc mai folositoare decât desbinarea, ci mai 
sfricăcioasă, — fiindcă ea cucereşte dela noi pe 
seama românismului“. Vorbind apoi de „dacoromâ.- 
nismul“ lui Augustin Lauran același publicist maghiar 
scrie (Op. cit. p. 314): „Domnului Lauran nici con- 

vertiți nu-i trebue în biserica românească, în ierarhia 
românească Lingurii, dacă nu s'ar face Români". 

Mare cinste îi face lui Augustin Lauran — şi pen- 
tru aceasta nu-i putem fi destul de recunoscători — 
că elare curajul să pună la punct nu numai pe publi 
ciști maghiari ca Rusticus, Beregmegyei, Breznay — 
chiar dacă ei sunt profesori universitari, cum e cel din 
urmă — ci și somităţi ale ierarhiei catolice de rit 
latin, cum e cardinalul arhiepiscop de Calocea Hay. 
nald Lajos. Acesta, în memoriul său Nr. 1729 din 
24. 10. 1838 în chestia salariilor preofeştirafirmă că 
starea culturulă a preofimii române unite nu se 
schimbă „esenţial și radical“, până când preoţii neu- 
niților rămân în starea lor actuală“. Impotriva acestui 
afac nemerifat, el aduce întru apărarea clerului ro- 
mân unit cuvintele Papei Pius LX din constiluțiunea 
apostolică dela 25. 8. 1859: „Abia putem arăta în 
cuvinte, venerabili fraţi“ — zice acest Papă câtre 
Români — „de câtă mângăiere ne-a fost smerita 
voastră scrisoare din 15 Septemvrie anul trecul, pre- 
cum şi cele raportate despre voi de venerabilul no- 
stru frate Antonius, arhiepiscop de Tars, nunțiul 
nostru apostolic . .. *. Pe când de pe culmile Vati- 
canului, observă Augustin Lauran se aude neîncetat 
chemare de pace, de dragoste, de unire : „O inimă, 
un suflet“ (Cor unum et anima una); — pe atunci 
în Lingaria, de sus până jos, e numai ură, vrajbă, 
dihonie. 
Dar cine seamână vânt, seceră furtună. 

Iată, pentru ce pomenirea lui Augustin Lauran 
e bine venită și astăzi ]. P. loan Georgescu 














Alte periodice româneşti 


Privire generală asupra stării actuale a Presei 
Periodice, mai cu seamă sub aspect religios, 
moral și social. 


E greu sâ dai o privire generală de orientare 
sigură asupra stării actuale a Presei periodice ro- 
mâne. Pentru a o îace cu oarecare competenţă, trebue 
s'o urmăreşti cu băgare de seamă, vreme îndelungată. 
Aşa ceva ar putea să ne dea un ziarist de profesiune, 
ori un corespondent de ziare din străinătate, obişnuit 
a se documenta, a alege, a culege, a judeca. 

Să încercăm, totuşi, limitându-ne cercetările la un 
singur număr: cel de Paştile anului curent (12. 4, 1936). 

Incepem cu cea necatolică. 

Ceea ce te izbeşte, la această presă, este lipsa 
de consecvență cu principiile religioase profesate, Ea 
se alişează că e creştină ortodoxă. !i place să se îm- 
podobească cu ilustraţii religioase, datorite marilor 
pictori români sau străini, — dar, în acelaşi număr, 
pentru a satisface gustul de reclamă, plătit, îireşte, 
al unui mare magazin de ciorapi-trotteur Manon, el 


de 1. GEORGESCU 


ne înfăţişează o femeie cu picioarele de tot goale, 
ridicate în sus, în cea mai indecentă şi provocătoare 
poziţie. Sau altele, dacă-şi ornează pagina titlului din 
față cu un Isus, purtându-şi crucea, — aduc pe pa 
gina din dos o femeie în costum de baie, urmând o 
convorbire lunecoasă cu un domn care-i sărută mâna. 
Şi cum îşi alege ilustrațiile, aşa îşi întocmeşte şi 
literatura de sărbători. 

Alături de pastorale episcopeşti sau de articole, 
povestiri, poezii, schițe cu adevărat creştineşti, găseşti 
atâtea schimonosiri, caricaturi, siluiri chiar ale gândirii 
şi simţirii creştine. 

Acum, câteva exemple conciudente! 


Liniversul aduce în pagina 1 un »Christos a înviat« 
de Dem. Rădulescu plin de cuvioşie pentru »nimbul 
de glorie şi soare şi clopote de sărbătoare«, dar la p. 
4 acelaşi ziar publică »Paştile«, o poezie; în care 
cetim versuri ca acestea: 

Cu orice primăvară, în mine moare-un Crist: 

Dar din mormânlul rece al sufletului meu — 

Nemuritor și veşnic învie-un Dumnezeu ! 

Tot în această din urmă pagină se reproduce o 
o altă poezie »Învierec, în care ni se înfăţişează 


"Prea Curata, oacheșă — o noră, 

Gătită cu tulpane, ca de horă 

şi : 

Un RKumân bătrân, tot cu dulamă, 
Cumpănea un pepene în palmă. 
Domnișoara spunea că-i Moș Dumnezeu — 
Ține pământul cât e de greu. 


In îaţa acestor ilogisme şi nepotriviri, e cazul să 
se repete: Claudite ora, impii! 

De altfel, logica şi bunul simţ e o floare rară şi 
pe alte meleaguri româneşti! 

O pildă surprinzătoare ne oferă chiar pastorala de 
Paşti a patriarhului României. După ce deplânge scăde- 
rea credinţei creştineşti, vorbind de »o adevărată epide- 
mie a sinuciderilor« la oraşe, după abia 18 rânduri mici, 
nise spune, totuşi,:că e vorba numai de »cazuri re- 
duse<. Epidemie — în cazuri reduse ? Mulţime-puţină ? 
Alb negru ? Se poate ? 

Dimineaţa suferă mai puţin de aceste neajunsuri, 
dar suferă cu toate acestea. 

Un poet, cântând »Apariţia nocturnă« de Vinerea 
Patimilor, crede că Isus caută, printre cărturari, 

Un tovarăș credincios, 
Ca să-i fină de urii, 
In mormânt. 


Şi nu-şi dă seama că nu isus are nevoie de to- 
varăşi, ci aceştia de Acela. 

Un profesor, vorbind despre »Invierea şi tinere- 
tul«, afirmă că »acesta [tineretul] n'are ce păcate 
izbăvi, fiindcă n'a avut încă vreme să le facă«.. 
S'a uitat cazul recent şi atât de alarmant al celor trei 
liceeni-asasini din capitală? Dar vorba S. Augustin, 
acest neasemuit geniu psihologic: »Tantillus puer et 
tantus peccatore. 

Adevărul redactat de intelectuali de mâna întâi 
şi tot pentru intelectuali nu prezintă, în acest număr, 
aproape de loc, aceste inconveniente. Dimpotrivă. 
»Adevărata pace creştină«, publicată la loc de frunte, 
sub semnătura N. Batzaria, exprimă convingeri pro: 
fund creştineşti, pe cari şi le poate însuși şi cel mai 
pretenţios teolog. Ideea de pace, o idee prin excelenţă 
creştină, o serveşte acest ziar şi prin bogata şi inte- 
reesanta anchetă, instituită printre intelectualii români, 
din prilejul acestei sărbători. E o unanimitate de gla- 
suri că nu va îi, nu poate să fie războiu, pentrucă a 
gândi internaţional nu e în contradicţie cu'a simţi 
naţional. 

Adevărul literar şi artistic, altfel excelent redac- 
tat, încă ne rezervă câteva surprize. El aduce tradu- 
cerea »Ne ducem toţi, câte puţin, mereu« .. . Gin poetul 
bolşevic Serghei Essenin, a cărui mentalitate nu se po- 
triveşte de ioc cu aceea a directorului acestui ziar, di- 
stinsul publicist, M. Sevastos. Pe când poetul bezboj- 


VESTITORUL 


Anul XIII. No. 20 


„Celui ce se miloștiveşte cu oamenii 
cei mai nenorociţi, cu siguranţă nu-i va 


lipsi mila şi răsplata dumnezeescă”. 


Pius XI, Encici. „Rerum Ecclesiae“. 





nic spune că »în preajma sorocitei adormiri [a morţii], 
eu unul nu-mi pot stăpâni întristarea«, directorul de- 


clară »de Paşti«: »Când ridici capul în sus, parcă din 


ochii lui Crist îţi cade în ochi o picătură de senin«, 
Mai grav e când întâlneşti contradicţiile nu la doi au: 
tori vecini, ct în bucata aceluiaşi scriitor. Aşa e în 
»Sfaturi«, ă la măniere de Pitigri!li. După o serie în- 
treagă de paradoxe asupra femeii, incheie: »Autorul 
propriu zis nu crede în tot ce a scris mai sus şi el 
însuşi ar putea combate cu argumente puternice o 
bună parte din propriile-i păreri<. Interesant? Nu? 
Ce cuvinte pune marele poet Eminescu în gura epi- 
gonilor ? »Voi credeaţi în scrisul vostru, noi nu cre. 
dem în nimic !« 

Cuvântul liber e o grupare de extrema stângă. 
Altă dată propaga ateismul pe faţă, violentând sensibili- 
tatea creştină a atâtor cetitori. Numărul de Paşti de 
acum e mai potolit. Chiar dacă expune »cruciadele« şi pe 
prorocul Legii Vechi, Moise, în sensul materialismului 
istoric, el publică şi un »psalm de Paşti pentru îiul 
omului«, scris de un necredincios cu regretul că nu 
poate să creadă: 


Doamne, tare-i greu să fiu 
Fiu de oameni, şi nu fiu, 
Ca Isus, de Dumnezeu, 

Să nu pot simţi şi eu 

C'am să mor şi am să'nviu ! 


Ba găsim şi un articol întitulat: 
decide<. 

Argus, organ zilnic al comerţului, industriei şi 
finanţei, aduce un strălucit articol de »Sărbătoarea 
Invierii«. El arată că credinţa în Dumnezeu nu o 
poate înlocui nimic. »Lipsa ei din sufletul omuluic, 
zice d. A. Corteanu, autorul acestui articol, »se re- 
simte ca un gol, în care răsună ecoul tuturor porni- 
rilor animalice către păcat şi neomenie«. Alt articol 
pledează pentru un Paşte unic »pentru toată lumeac<. 
Ideea şi ar îi însuşit-o Societatea Naţiunilor şi ar căuta 
s'o sugereze tuturor confesiunilor religioase. Dar »e 
greu de luptat cu tradiţia«, observă anonimul autor al 
articolului, »mai greu decât cu orice pe lume. Ce să- 
deşte timpul în suflete şi în obişnuință, nu e putere 
să poată sdruncina<. 

Viitorul, oticiosul partidului Naţional-Liberal acum 
la cârma ţării, vorbind de Mântuitorul, găseşte că El 
e astăzi mai mult decât oricând altă dată »simbolul 
etern«. Cauza? Setea de pace! »Niciodată ideea de 
pace«, cetim aici, n'a apărut mai majestoasă decât 


»Imponderabilul 

din frământările şi svârcolirile de acum; niciodată ea 
nu s'a impus mai stăruitor, ca o necesitate de viaţă, 
ca un postulat al conservării individuale şi colective, 
Foiletonul »Presimţiri« înfăţişează, în cadre de poezie, 
ungerea capului lui Isus cu mir de mare preţ şi spă- 
larea picioarelor Lui cu lacrimile femeii păcătoase. 

Îndreptarea, organ al Partidului Poporului de sub 
conducerea mareşalului Al. Averescu aduce interesante 
articole actuale: Pace vouă; obiceiuri de Paşti; Fran- 
cois Mauriac despre a sa »Vie de Jâsus« ş. a. In 
articolul »invierea Domnului nostru Isus Hristos«, 
vrând să polemizeze cu adversarii politici, autorul 
declară : »Azi, morala este moft, caracterul ruşine, iar 
corectitudinea prostiec. 

Dreptatea oticiosul Partidului Naţional-Ţârănesc, 
are aceleaşi calităţi şi cusururi ca şi celelalte ziare 
din capitală. Dacă se reproduce minunata poezie »La 
Paşti«, de o uimitor de inaltă inspiraţie creştinească, 
datorită marelui poet G. Coşbuc, alături de ea în 
»Aşteptare« găsim pe »Pan în frunziş, lângă o nimiă 
prinsă îuriş«. Şi dacă în foileton e proslăvită, cu cu: 
vintele S. Scripturi, »Răstignirea şi învierea« Mântui- 
torului nostru Isus Christos, în editorialul »Chemare 
de Paşti« cetim: »Azi, creştinism, biserică, cruce, re: 
ligie, sunt puse în slujba urei şi a tulburării, sunt 
transformate în material de propagandă electorală, în 
instrument de înşelătorie, farsă şi ipocriziec. 

Curentul de sub conducerea d-lui Pamiil Şeicaru, 
e, fără îndoială cel mai curagios ziar românesc. Putem 
zice şi cel mai creştinesc. De câte ori s'au pus în 
discuţie probleme religioase, la votarea nouei consti- 
tuții (1923), cu prilejul legii cultelor (1928), al ratifi- 
cării concordatului (1929) şi alte dăţi, eminentul său 
director, secondat de o gardă de excelenți publicişti, 
ia apărarea adevărului, unul şi acelaşi pentru toată 
lumea, cel catolic, şi arată drepturile de viaţă impre- 
scriptibile ale Bisericei Unite, atât de bine meritată 
pentru cauza naţională. P. Șeicaru e un observator 
foarte atent al vieţii publice din ţară şi din străinătate, 


În numărul de Paşti, D-Sa ne dă, nu fără sentimentul. 


de melancolie al unei triste satisfacţii, »la distanţă de 
zece ani, toate profeţiile confirmate«, arătându-ne, 
după un deceniu, ce prezisese şi astăzi ce s'a împlinit. 
Acest ziar, alături de »Cuvântul« şi de »Calendarul«, 
acum suspendate din cauza censurei, are marele merit 
de a îi introdus pagina, mai corect colţul religios, în- 
titulat »Ziua Domnului«. Colaboratorul regulat, în fie- 
care săptămână, al acestui colțişor fusese, întâi, d. 
Nichifor Crainic, profesor la Facultatea de teologie 
ortodoxă din Bucureşti, directorul amintitului ziar »Ca- 
lendarul«, iar acum e păr. Gricorie Pişculescu [cu 
pseudonimul literar Gala Galaction], protesor la Facul- 
tatea ortodoxă din Chişinăul Basarabiei, noul traducător 
al Bibliei în româneşte. Chiar în acest număr Si. Sa 
anunţă apariția unei noui lucrări de deosebit interes 
pentru practica creştină a ţării: »Împărăţia Sfintei Eu- 

„Cine mai mult decât păgânii au ne- 
voie de frăţescul nostru ajutor, având ei 
nefericirea de a nu cunoaşte pe Dum- 
nezeu ?“ Benedict XV, Encicl. „Maximum illud.« 





haristii«. Nici ceilalţi colaboratori nu rămân în urmă, 
Nicolae Roşu într'un studiu recent »Dialectica naţio- 
nalismului« ne dă o pătrunzătoare critică în sensul 
vechei metafizi aristoteliene-tomiste : adaequatio rei et 
intellectus. În numărul de faţă, Dsa ne dă »lisus necuno-, 
scut«, inspirat după lucrarea cu acest titlu a lui Dimitri! - 
Merijkovsky. D. Karnabatt, alt publicist de puternice 
convingeri creştine, povesteşte cu un farmec unic şi 
cu o uimitoare bogăţie de amănunte »Paştile boemei 
de altădată“. lar foiletonul d-sale »Un călugăr român 
şi un misionar îranciscan«, analizând opera poetică a 
păr. lon Gârleanu, desvălue 'un colţ din inima aprinsă 
de dragoste a acestui pelerin-poet al S. Francisc de 


“Assisi şi al S. Antoniu din Padova. Dacă d-sa scrie 


aşa de îrumos şi de mişcător despre un smerit ucenic 


“al acestor patriarhi ai monahismului, cum ar putea 


scrie despre înşişi ?! 

Presa Catolică e mai puţină şi mai redusă. 

Linirea apare de 46 de ani la Blaj. Numărul de 
Paşti aduce, pe lângă momente scurte, dar bine alese, 
un articol »Triumiul vieţii de jertfă<, accentuând rolul 
mesianic al Bisericii unite în mijlocul neamului româ- 
nesc. Bine venite sunt şi cuvintele arhiereşti: părţile 
cele mai caracteristice ale pastoralelor de sărbători. 
La îel, »L-am furat ?« lectură pentru credincioşi şi 
necredincioşi, apoi notele despre opera pontiticală pen- 
tru propagarea credinţei (rezultatul zilei misionare de 
333 056 lei); preotul: minune : Carol Couglin ; ştiri mă- - 
runie, etc, 

Unirea Poporului se tipăreşte tot acolo de 18 ani 
Deşi e mai ieftină, are pagini mai multe şi uneori 
chiar ilustraţii. Pe lângă articole religioase şi de ori- 
entare politică, ea aduce versuri, snoave, corespon- 
denţe, ştirile săptămânii ; cunoştinţe iolositoare, econo- 
mice, juridice, medicale ; note bibliografice. 

Dumineca e organul vicariatului episcopal român 
unit din Sighetul Maramureşului. Iese săptămânal. Nu- 
mărul de Paşti publică: Paştele şi vieaţa ; Christos a 
înviat ; criza monedei sufleteşti ; scrisoare-răspuns. 

Farul Nou dă număr dublu de sărbători cu articole: 
Sub imperiul învierii, Unde ne putem mântui ?, Christos 
a înviat, Gânduri vechi pentru vremuri nouă, Călugări 
inventatori, Să învăţăm dela potrivnici (presă), Laude 
usturătoare, Prinţul păcii, Pacea lumii — împăcarea 
popoarelor, Agostino Gemelli, Un cuvânt al S. Berna- 
deta, Inviere, Caritatea, Expoziţia mondială a Presei 
Catolice, Triumiul celui înviat, Rasism şi creştinism, 
Din viaţa catolică, Pastorale episcopeşti de Paşti, Cărţi 
şi reviste, dar mai ales Rubrica presei catolice, unde se 
inaugurează o discuţie de mare interes şi actualitate: 
concentrarea organelor de presă catolică românească. 

S. Francisc Xaveriu înaintea Papei 


Nefiind preveni! de a se pregăti pentru misiuni 
în India, S. Francisc Xaveriu abia are răgaz să-şi 
pregătească micul bagaj, să-și salute prietenii şi să 
ceară binecuvântarea S. Părinte. 

Papa Pavel III încântat că, sub pontificatul 
său, se deschide poarta Evangheliei pentru Indiile 
Orientale, îl primeşte cu foală bunăvoinja părintească, 
îl îndeamiiă să trezească în sufletul său simțiminte 
potrivite pentru o sarcină atât de măreafă, spunându-i, 
pentru a-l încuraja că, Înţelepciunea Dumnezeească 
ne ajută toldeauna să îndeplinim datoriile ce ne 
revin, chiar dacă uneori ele par că înlrec puterile 
noastre, că va. avea multe de suferit, dar să nu se 
feamă; lucrurile lui Dumnezeu nu izbulesc decât 
prin suferințe şi necazuri ; nu pulem avea pretenția 
de a fi apostoli decât purtând crucea și murind 


zilnic ; că Pronia fl irimile pe urmele S. Apostol 
Toma pentru a dobândi suflete ; să lucreze din toate 
puterile pentu a desvolia sămânţa creștinismului 
sădită acolo pentru întâia dată de acest mare Apo- 
sfol ; că, dacă va trebui să-și verse sângele pentru 
Isus Cristos, să se simtă fericit că moare moarte 
de martir. 

Pare că însuși Dumnezeu grăește prin gura 
locfiitorului Său de pe pământ. Aceste cuvinte se 
sapă adânc în mintea şi inima lui Xaveriu. Ele îi 
dau o putere cu totul dumnezeească. Misionarul ştie 
să unească măreția și smerenia. Presimfind minunile 
ce el are să înfăptuiască, Papa îl îmbrățișează cu 
iubire de mai multe ori, dându-i cea mai largă 
binecuvântare părintească. 


Așa pleacă la drum. "P, 1. Georgescu 














Oradea 


Intâiul contact cu pământul românesc.”) 


»Ni s'au povestit, înainte de plecare, minuni despre 
vizita noastă în România. Şi totuşi, realitatea trebuia 
cu mult să înfreacă aceste fericite pronosticuri. 

Să ne închipuim mai ales scena, unică în felul ei, 
atât prin nota pitorească, cât şi prin emoțiile trezite 
în suflete. 

La 6% dimineaţa, pe peronul gării. Inaintea unei 
cete de Francezi care se coboară -şi se strâng în jurul 
cutelor drapelului lor, vin să se aşeze . reprezentanții 
autorităţilor religioase, civile şi militare, în vreme ce 
o mulţime simpatică nu încetează să sporească. Indată, 
în tăcere, pe un ritm îndrăcit, izbucnesc accentele 
unei Marseillaise executată impecabil de muzica ar- 
matei. Nemişcaţi, ei. ascultă vibrând notele imnului. lor 
național, pe care îl urmează cuvântările de bună ve- 
nire ale d-lui subprefect Augustin Chirilă, canonic 
Georgescu, reprezentantul episcopului român unit. In 
câteva formule fericite, Prea Cuviosul Părinte Das: 
sonville ştiu să tălmăcească emoția ce ne copleşia 
călcând întâia dată pământul României, a cărei ge- 
neroasă ospitalitate avea să ne covârşească timp de 
cincisprezece zile. 

După ce au asistat la o liturghie de rit românesc, 
ale cărei cântări aveau amploarea, farmecul şi bogăţia 
catedralei care-i adăpostia, călătorii putură în vizitele 
lor succesive, să-şi facă o idee de activitatea din ce 
în ce mai mare cheltuită de prietenii lor în domeniul 
religios şi intelectual. 

Acest oraş de 90.000 de locuitori are trei cate- 
drale, număroase biserici, mai multe Institute între 
care acela al călugăriţelor de Sion are un loc de cinste; 
recepţia ce ele ne făcură a fost dovada cea mai îru- 
moasă. 

Cele dintâi atingeri cu sufletul românesc se sta: 
biliră. Discursurile de-o nobilă înălţare ale primarului 


*) Dintr'un articol mai lung al P. Louis Le Bartz din „La 
del (20 . 8. 1937) despre vizita excursioniştilor francezi la 
Oradea. 











din Oradea, d. Petre Fodor, ale Generalului coman- 
dant de divizie, Garoescu, canonic Georgescu ne-au 
arătat vitalitatea, delicateţa şi credința neclătinată a 
acestui suflete. 

Şi totuși sunt neodihniţi cari cred că pot di- 
sfruge Biserica unită, singara instituție capabilă de 
a ne crea, menține și desvolfa, legături spirituale 
atât de importante cu Latinilatea Apusului. Dacă 
această Biserică n'ar exisla, ea ar trebui neapărat 
creată. Alât este ea de indispensabilă progresului 
omnilaferal al nafiei ] 





— Alfons Maria di Liguori. Inainte cu 150 
de ani (1. 8, 1787) se adunară la Pagani, lângă Napoli, 
membrii tinerei cete călugărești a Redemptoriştilor, să 
primească ultimele sfaturi părinteşti ale întemeietorului 
lor, Alfons Maria di Liguori, un moşneag de 91 de ani. 
Cine nu ştie că acest venerabil episcop este unul din 
marii dascăli ai Bisericei, despre a cărui teologie mo- 
rală Papa Leon XIII a spus că eo »normă absolut si- 
gură pentru coniesari« ? Cine nu cunoaşte măcar din 
vedere vastele lui tratate în 38 de volume mari în 
octavo ? Cine n'a cetit măcar câteva pagini din cele- 
brele lui Vizite la prea sfânta taină a Euharistiei, din 
grandorile Mariei ori din Pregătirea la moarte ? Poate 
el să lipsească dintr'o colecţie de teologi clasici? — 
Amintim din viaţa lui că, la vârsta de 17 ani era doctor 
în dreptul profan şi bisericesc şi unul din cei mai 
străluciți avocaţi cu mare trecere la curtea regală. 
Urmând glasul chemării dumnezeeşti, renunţă la ca- 
riera lumească şi se dedică celei bisericeşti. Intâiul 
său apostolat e între bolnavii de malaria din împre- 
jurimile Neapolului. Pentru a-i ajuta şi mai mult, el . 
întemeiază ordinul călugăresc al Redemptoriştilor. Ofe- 
rindu-i Papa Clemente XIII arhiepiscopia din Palermo, 
din modestie el o refuză, primeşte însă episcopia din 
Santa Agata dei Goti. Duce o viaţă extrem de înfrâ- 
nată, hrănindu-se cu legume, purtând ciliciu pe trup, 
renunțând adeseori la somn, ca să se poată ruga şi 
să poată studia cu atât mai mult. ; 

PARTEA OFICIALĂ 
[e E Age ae cai e ui 
No. 3443/1937. 
“ Concurs la parohia Almaşul-Mare 


Pentru parohia Almașul-Mare :(districtul Mărghi- 
tei), devenită vacantă prin transferarea On-lui Alexan- 
dru Pop la Zalnoc, se publică concurs cu termenul de 
1 Noemvrie 1937. 

Oradea, 12 Octomvrie 1937. 








CRONICI 


— Catolicismul în America. Catolicismul are 
un rol din ce în ce mai important în America. Numărul 
catolicilor din Statele Unite, Alaska şi insulele Havai, 
ating astăzi cilîra de 21 milioane. E bine să amintim 
că în 1785 teritorul actual al Statelor Unite nu număra 
decât o singură dieceză, 40 de preoţi, 12 biserici şi 
80.000 de catolici. In 1879 existau deja 63 de die- 
ceze cu 5.700 preoţi, 5589 biserici, 23 de seminarii, 78 
colegii, 1,958 de şcoli parohiale, . 345 de instituţii de 
binefacere cu un total de 6.375.680 catolici. 

Acum Almanahul Catolic (Catholic Directory) din 
1937 cifrează numărul papulaţiei catolice la 20,959,134, 
ceea ce însemnează o sporire de un sfert de milion pe an, 
adecă peste două milioane în 10 ani. In prezent, Ame- 
rica are 4 cardinali, 121 arhiepiscopi şi episcopi, 
31.649 preoţi, 18.526 biserici, 22,000 de seminarişti. 
Mai mult de 2,000.000 copii frecventează şcolile paro- 
hiale, Orielinate sunt 325, spitaluri 672 şi 170 de aziluri 
pentru bătrâni şi săraci. 

Un distins profesor dela Universitatea din Lille, 
(Franţa), care a petrecut un an întreg în Statele Unite, 
declară că »din fiecare grup de zece persoane cari 
cercetează Dumineca regulat biserica, nouă sunt ca- 
tolici«. Dânsul a studiat mai multe parohi şi s'a con- 
vins că 90%/, din catolici sunt practicanți, fapt pe care 
dânsul îl dovedeşte şi prin numărul extraordinar de 
mare de vocaţiuni religioase: 30 000 preoţi şi peste 
100,000 de călugări şi călugăriţe. 

— Ruşinarea lui Stalin și Voroşilow. Ziarele 
au raportat că mama lui Stalin, moartă nu de mult, 
înainte de moarte a revenit la biserica ortodoxă şi a 
luat parte la slujbele religioase dela Paşti în Tiilis, 
unde locuia. Revista Vieneză »Schânere Zukumite, 
8. 8. 37. aduce acum ştirea că, într'un mesaj trimis 
grupării atee din Tiflis, Stalin s'a declarat că des- 
aprobă ținuta mamei sale şi că a rupt orice raporturi 
cu dânsa. Dar, adaagă el, cazul acesta dovedeşte că 
activitatea ateilor în regiunea Caucazului este insufi- 
cientă şi că trebuesc găsite mijloacele şi metodele 


cele mai potrivite în acest scop. Trebue a încerca to- 


tul pentruca influinţa religioasă să nu prindă printre 
rândurile tineretului, »altîel, comunismul nostru este 

„Avem încrederea că catolicii din lu- 
mea întreagă nu vor îngădui că, în vreme 
ce alţii dispun de mijloace puternice pen- 


tru a răspândi greșala, ai noştrii să lupte 
cu mizeria pentru a răspândi adevărul“. 


Benedict XV. Encici. „Maximum illud“. 





pierdut«. Fireşte, la ordinul lui Stalin, testamentul 
mamei sale prin care cerea înmormântare religioasă 
şi-şi lăsa întreaga avere, de 9000 ruble, bisericii din 
Tillis, n'a fost executat. 

Un caz similar este acela al lui Sergie Voroşi:- 
low,. ofițer, fratele lui Voroşilow, comisarul de răz:- 
boi al sovietelor, de 39 de ani, carea părăsit armata 
pentru a se face preot ortodox. El a comunicat aceasta 
hotărire a sa pinir'o scrisoare adresată comisarului de 
război, în care spune că numai Creştinismul poate da 
oamenilor ceea ce comunismul le-a făgăduit dar în 
realitate nu le va putea da niciodată, fiind întemeiat. 
pe materialism. Lumea a luat cunoştinţă de acest in- 
cident, iar comisarul Voroşilow a rupt orice legături - 
cu fratele său, declarând, ca şi Stalin, că faptul se 
datorează insuficienței activităţii celor fără Dumnezeu. 


— O tipografie atee. Consiliul central al uniu- 
nilor sovietice a celor fără Dumnezeu a hotărit înfiin- 
țarea unei tipografii la Moscova destinată să publice - 
numai scrieri atee. Motivul care a determinat această 
hotărîre este faptul, că în cele mai multe locuri aso- 
ciaţiile atee întâmpină mari dificuităţi în a găsi tipo- 
grafii cari să se învoiască să le tipărească scrierile 
lor de propagandă şi atacurile împotriva religiei. Acea: 
stă nouă tipografie va putea scoate cărţi în 45 de 
limbi din cele mai de seamă şi va îi una din cele 
mai moderne instalaţiuni. In acest scop'a fost apro- 
bată suma de 118 milioane ruble. 

In faţa acestui fapt e cazul să ne întrebăm: Oare 
noi ce facem pentru presa creştină catolică ? 


— Dela patronajul Preasfintei Fecioare din 
Nazaret. Marţi 14 Septemvrie, în sala de' festivități: 
a Şcoalei normale române unite, după o pregătire 
stăruitor şi cuminte îndrumată, tinerele noastre ser- 
vitoare au jucat piesa teatrală: »Martirii din Mexic. 
Desfăşurarea acţiunii cu toate momentele ei vii, ce 
culminează în împuşcarea la zid a Părintelui Pro, a 


„servit tuturor celor de față ca un frumos exemplu 


educativ de privaţiuni şi jertie, ce trebue să le aducem 
pe altarul credinței noastre. Melodiile plăcute execu- 
tate de orchestra »Doina«, precum şi tablourile vii din 
cadrul piesei au înălțat mult nivelul artistic al serbă: 
rii. Ex. Sa Episcopul nostru diecezan a ţinut şi de 
data aceasta să onoreze cu lInalta-i prezenţă ni- 
zuinfele de bine a acelora, care caută să facă din 
mici servitoare cu adevărat mari servitoare în spiritul: 

sfintei noastre Biserici. Bunul Dumnezeu să răspl:- 
tească, cu răsplată de mare preţ truda de fiecare zi 
a aceleia, care e suiletul acestui Patronaj, îruda Sorei 
Sabina şi-a distinselor persoane, împreună lucrătoare 
la conducerea acestei instituţii. 


— Blaise Pascal. Tot în August a. c. s'au împli: 
nit 275 de ani dela moartea filosofului şi matemati- 
cianului francez Bl. P. (3 1662). În antropologia sa, el 
se preocupă de probleme cu totul moderne. Lui se da- 
toresc o mulţime de invenţii şi descoperiri: legea pre- 
siunii atmosferice, calculul probabilității, măsurarea înăl: 
țimilor cu barometrul etc. Celebrele lui cugetări sunt 
fragmente geniale dintr'o apologie a creştinismului pe 
care a plănuit-o, dar n'a ajuns s'o isprăvească. Un timp 

oarecare, în marile frământări religioase ale Franţei 


contemporane, el e alături de lansehişti şi împotriva Do- 
minicanilor şi a lesuiţilor, mai cu seamă, pe cari îi 
atacă în »Scrisori către un provincial«. Cu cinci ani 
înainte de moarte, el face această declaraţie care îl 
onorează: »Eu n'am, slavă Domnului, nici o alipire câtre 
“ceva pământesc decât către unica Biserică apostolică, 
catolică, romană, în care vreau să trăesc şi să mor, 
precum şi în unire cu Papa, capul Fi suprem, în afară 
de care, după convingerea mea, nu este mântuirec. 
(Lettres provinciales 17). 

vertite. Traducere 1937. „Farul Nou“. Bucureşti Il, Str. Gene- 
ral Berthelot, 19. Pagini 52 în 80, 15 lei. 

Această istorie e de interes şi de actualitate, E de înte- 
tes, fiindcă ne arată cum găseşte bunul Dumnezeu mijlocul de 
a scoate un suflet nobil ca al prinfesei A. din întunerecul 
“atâtor prejudecăţi şi calomnii la lumina adevărului. Şi e de 
actualitate, fiindcă împrejurările din Rusia țaristă de eri cu 
cele din România „religiei dominante“ de astăzi sunt, în atâiea 
privinţe, asemănătoare. De aceea o recomandăm cu căldură. 


— Simion Gocan : Moneta cu două fețe. 
Tipografia Patria. Pag. 100 în 80. Preţul 25 lei. 

Autorul, un distins preot-profesor, ne dă al doilea volum 
' în acest an, rod al preocupărilor sale de viaţă religioasă. 
Moneta e raportul dintre om şi Dumnezau. O faţă e bunătatea, 
mila şi iubire lui Dumnezeu faţă de noi, cealaltă e răutatea 
şi herecunoştinja omenească dusă uneori până la ură. Cartea 
e împărţită în şase capitole: Pâinea noastră zilnică. Pâinea 
vieţii de veci; Tragedia bolnavului ; Jertfa cea de taină; Pă. 
catul, monstrul monştrilor. Toate scrise cu adâncă convingere, 
convingătoare şi pentru alţii. Exemplificare se face cu întâm- 
„plări şi fapte istorice care fac cetirea şi meditarea cu atât mai 
atrăgătoare. O recomandăm călduros. 


Oradea 1937. 


Vor- 
în 80. 


— A. iisesy o Moldova: De vorbă cu sătenii, 
biri la Radio. Vol. |. Edit. Cugetarea Bucureşti 1937, 
Pag. 139. Preţul 40 lei. 

Distinsul scriitor, ale cărui opere sunt pătrunse de creş- 
tinismul cel mai curat, autorul Florilor creştine şi ale Vieţilcr 
Stinţilor, îşi tipăreşte conferințele ţinute pentru săteni în fiecare 
„pbiainaaa la postul de radio din Bucureşti: In ele tratează 


“- îipoarahia Românească, Oradea. 

tot felul de chestiuni: istorie, sociologie, destăşiri juridice, 
ştiri gospodăreşti, cărţi, naționalism, credinţă, etc. Din cele trsi- 
zeci şi trei de conferinţe, nouă sunt religioase. Le recomandăm 


tuturor — avându-se în vedere diversitatea problemelor tra-. 


tate, limba aleasă în cari sunt scrise şi spiritul de cari sunt 
pătrunse. Preotului pe lângă ceea ce e legat de oficiul său, 
sacerdotal îi se dau multe prilejuri când trebue să vorbească 


şi să desvolte subiecte din alte domenii. Cartea d-lui Lascarov- . .. 


Moldovanu îi va îi de mare îolos. 


— N. Cristea preot: Imperatibul premii. Vremuri tulburi ; 


mijloace pentru o păstorire curod Acţiunea catolică, Oradea. . 


Pag. 28 în 8. Preţul 8 lei. 


Harnicul nostru preot din Tria publică într'o modestă - .| 
broşură câteva reflexii asupra problemelor ce trebue să îră- E 


mânte suflete tuturor lucrătorilor din via Domnului. 

Primul capitol e îuşirarea unora din persecuțiile la cari, 
a fost şi este supusă Biserica, cu unele reflexii personale sco: 
țându-se în evidenţă faptul că totul e un val trecător din care 
Biserica va ieşi învingătoare. In cap. Il se indică unele mij- 
loace pentru o păstorire cu rod: pastorația individuală, presa 
bună şi apostolatul laic. 

Acţiunea catolică (cap. III) „colaborarea laicilor la apos- 
tolatul ierarhic“ e mijlocul — poate cel mai eficace — de ac- 
tivitate. Veche ca creştinismul — deşi sub alte nume — ea se 
impune având ca ţintă ultimă siințirea proprie şi a altora. 
Broşura, scrisă într'un limbaj ales, cuprinde pagini cari — 
vorba păr, Dr. A. L. Tăutu care o preiațjează — „sunto vi- 
brare de idei trăite de păr. autor pe cari în stil vibrant şi 


patetic, cu o logică stringentă ține a le difuza asupra suflete- 


lor doritoare de deşteptare“. Broşura o recomandăm cu toată 
căldura. 


— Anuarul liceului român unit de fete din Beiuş, 
aparținător episcopiei române unite din Oradea pe anii şcolari : 
1932-36, întocmit de Elisa Dr. C. Pavel n. Stefanica, direc- 
toare, Beiuş, Doina, 1937. 

E darea de seamă, atent redactată şi tipărită, cu privire 
la ultimii patru ani din vieața tot mai tânărului şi înfloritorului 
nostru liceu de fete din Beiuş, care totuși se apropie de jubi- 
leul de 40 de ani de viaţă. De remarcat două despărțiri duioase : 
retragerea din învățământ, după împlinirea terminului legal, a 
binemeritatelor profesoare, d-nele : Angela Sălăgeanu şi Elena 
Dr. Bozac. De asemenea, câteva promițătoare manifestații ju- 

venile (0 săptămână la Bucureşti de Irina Killner etc.), Despre 
succesul acestui institut la examenul de bacalaureat din urmă 
sa ponenit in alt număr al revistei 








O NOUTATE! 





Aapărut Calendarul | 
Micul Misionar 


revistei 


frumos ilustrat şi interesant 
Este cel mai eftin calendar 


Grăbiţi vă să-l comandați la adresa 


Sfânta Mânăstire franciscană rom. unită 
Str. Piaţa Iosia 16 








; Redactori Coriolan Tămăian 
E BCU CLUJ 





. 


